રાજ્યના નાયબ મુખ્યપ્રધાન નીતિનભાઇ પટેલે જણાવ્યું હતું કે, રાજ્યમાં ઓછો વરસાદ ધરાવતા વિસ્તારોમાં ખેડૂતોને પાક નિષ્ફળ ગયો છે અને પાક ઉત્પાદન પણ ઓછું થવાની સંભાવના છે ત્યારે રાજ્યસરકારે 51 તાલુકાઓ અછતગ્રસ્ત જાહેર કરવાનો નિર્ણય કર્યો છે. આ તાલુકાઓમાં ભારત સરકાર અને રાજ્યસરકાર દ્વારા ખેડૂતોને પાક ઉત્પાદન પેટે સહાય આપવાનો પણ અગત્યનો નિર્ણય કર્યો છે.આ અછત રાહતનો અમલ 1લી ડિસેમ્બર 2018થી કરવામાં આવશે. આ માટે ભારત સરકાર અને ગુજરાત સરકાર દ્વારા ખેડૂતો, પશુપાલકો માટે રૂા.3000 કરોડથી વધુ રકમનો ખર્ચ કરવામાં આવશે.